CELEX: 62013TN0675
Language: et
Date: 2013-12-16 00:00:00
Title: Kohtuasi T-675/13: 16. detsembril 2013 esitatud hagi — K Chimica versus Euroopa Kemikaaliamet

15.2.2014   
            
            
               ET
            
            
               Euroopa Liidu Teataja
            
            
               C 45/41
            
         16. detsembril 2013 esitatud hagi — K Chimica versus Euroopa Kemikaaliamet
   (Kohtuasi T-675/13)
   2014/C 45/72
   Kohtumenetluse keel: itaalia
   
      Pooled
   
   
      Hageja: K Chimica Srl (Mirano (Veneetsia provints), Itaalia) (esindajad: advokaadid R. Buizza ja M. Rota)
   
      Kostja: Euroopa Kemikaaliamet
   
      Nõuded
   
   Hageja palub Üldkohtul:
   
               —
            
            
               tühistada Euroopa Kemikaaliameti 15. oktoobri 2013. aasta otsus nr (2013) 3665 ja tuvastada, et K Chimica kuulub väikeste ja keskmise suurusega ettevõtjate hulka;
            
         
               —
            
            
               kohaldada väikestele ja keskmise suurusega ettevõtjatele ette nähtud vähendatud tasu;
            
         
               —
            
            
               tühistada arve nr 10029302 summas 9 300 eurot, mis vastab [vähendatud tasu ja] K Chimica suhtes kohaldatud vähendamata tasu vahele;
            
         
               —
            
            
               tühistada Euroopa Kemikaaliameti poolt arvega nr 10043954 määratud 19 900 euro suurune trahv.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide Euroopa Komisjoni soovituse 2003/361/EÜ (mikroettevõtjate ning väikeste ja keskmise suurusega ettevõtjate määratlemise kohta) tõlgendamise kohta.
               
                           —
                        
                        
                           Hageja väidab selles osas, et väikeste ja keskmise suurusega ettevõtjate kategooriasse klassifitseerimiseks on vaja kontrollida, kas asjaomane ettevõtja on autonoomne või kuulub ettevõtjate kontserni. Vastavalt asjaomase ettevõtja rollile on vaja arvesse võtta kontserni ettevõtjate finantsandmeid ja eeskätt „partnerettevõtjate” ja „seotud” ettevõtjate andmeid.
                        
                     
                           —
                        
                        
                           Ta märgib selles osas, et asjaomase ettevõtja suuruse väljaselgitamise põhireegli kohaselt tuleb sellise ettevõtja andmetele lisada:
                           
                                       —
                                    
                                    
                                       võimalike selliste partnerettevõtjate andmed, kes on vahetult asjaomase ettevõtja ees või järel, vastavalt nende osalusele või hääleõiguste osakaalule. Asjaomase ettevõtja partnerettevõtjate osas sel moel saadud andmetele tuleb lisada kõik võimalike selliste „partnerettevõtjatega”„seotud” ettevõtjate andmed;
                                    
                                 
                                       —
                                    
                                    
                                       kõik asjaomase ettevõtjaga otseselt või kaudselt „seotud” ettevõtjate andmed. Asjaomase ettevõtjaga seotud ettevõtjate kõigile andmetele tuleb lisada võimalike selliste asjaomase ettevõtjaga seotud ettevõtjate partnerettevõtjate andmed, kes on vahetult viimaste ees või järel, vastavalt nende osalusele või hääleõiguste osakaalule.
                                    
                                 
                     
         
               2.
            
            
               Teine väide K. Chimica väikeste ja keskmise suurusega ettevõtjate hulka lugemata jätmise kohta.
               
                           —
                        
                        
                           Hageja väidab selles osas, et soovituse lisa artikli 6 kohaselt on K. Chimica võimaliku väikeste ja keskmise suurusega ettevõtjate hulka lugemisel olulise tähtsusega järgmised andmed:
                           
                                       —
                                    
                                    
                                       kõik K. Chimica andmed;
                                    
                                 
                                       —
                                    
                                    
                                       kõik I.C.B. S.r.l. andmed;
                                    
                                 
                                       —
                                    
                                    
                                       40 % Medini Ltd andmetest;
                                    
                                 
                                       —
                                    
                                    
                                       36,66 % ALO Inmobilien GmbH andmetest.